When Irish Eyes Are Smiling

«When Irish Eyes Are Smiling» er en munter sang med tributt til Irland. Melodien ble skrevet av Ernest Ball til Chauncey Olcotts oppsetning av The Isle O' Dreams og Olcott fremførte sangen i showet. Teksten ble skrevet av Chauncey Olcott og George Graff, Jr.
Den ble første gang publisert i 1912, på en tid da sanger med tributt til et romantisert Irland var meget tallrike og populære både i Storbritannia og i USA. I løpet av den første verdenskrig spilte den berømte tenoren John McCormack sangen inn på plate.
Sangen fortsatte å være en kjent standard i flere generasjoner. Den ble anvendt som åpningssang i radioshowet Duffy's Tavern. Sangen har blitt spilt inn på mer enn 200 singler og albumer av berømte sangere, innbefattet Bing Crosby, Connie Francis samt Roger Whittaker.


== Sangen i nyhetene ==
Sangen oppnådde en kortvarig beryktethet i Canada etter den såkalte Shamrock Summit mellom Canadas statsminister Brian Mulroney og USAs president Ronald Reagan, som ble holdt St. Patrick's Day i 1985. På slutten av kvelden gjorde de to lederne en felles fremførelse av «When Irish Eyes Are Smiling», som Mulroney ble meget kritisert for i Canada.


== I filmer ==
«When Irish Eyes Are Smiling» har blitt anvendt i følgende filmer:

Stage Mother (1932). Sunget av uidentifisert gutt på auditonen
Ireland: The Emerald Rose (1934)
I Caliente (In Caliente) (1935). Sunget a capella av Phil Regan, Pat O'Brien og Edvard Everett Horton
Min bror konstabelen (The Irish In US) (1935)
Roof Tops of Manhattan (1935)
The Crowd Roars (1938). Sunget av Gene Reynolds i et show
Præriens sang (Let Freedom Ring) (1939). Sunget av Nelson Eddy
The Fighting 69th (1940). Spilt og sunget av soldatene
It All Came Through (1940). Spilt på piano av Jeffrey Lynn, spilt som dansemusikk av bandet på the Roarding 90s Club, sunget av Ann Sothern, koret og publikumet på the Roaring 90s Club
Tear Gas Squad (1940). Spilt av Dennis Morgan på piano. Sunget av Dennis Morgan og familien Sullivan
The Long Voyage Home (1940). Spilt på føyte av John Qualen. Sunget av Dave Hughes
Always a Bride (1940). Spilt av bandet på dansefesten
My Favorite Brunette (1942). Spilt på trekkspill i piknikkbussen og sunget av passasjerene
Irish Eyes Are Smiling (1944). Fremført av Dick Haymes. Spilt ofte gjennom hele filmen. Fremført av Dick Haymes i finalen.
Min irske rose (My Wild Irish Rose) (1947). Spilt under rulleteksten på begynnelsen og senere sunget av Dennis Morgan og andre
The Time of Your Life (1948). Sunget a capella av Lanny Dees. Gjentatt a capella av William Bendix, James Cageny og John 'Skins' Miller
Top o' the Morning (1949). Sunget av Bing Crosby og et ukreditert barn
Canary Row (1950). Sunget av Pip mens han svinger seg i buret
Ducking the Devil (1957). Sunget av Daffy Duck
Ektemenn (Husbands) (1970). Sunget a capella av «Charlie» (antageligvis Charles Gaines)
It's a Great Day for the Irish (1999)
Return to Me (1999). Spilt av the Rudy Gabor Strolling Strings


== Norsk versjon ==
Fredrik Friis har skrevet en norsk tekst. På norsk bærer den tittelen «Du ser på meg og smiler».


=== Innspilling ===
Vidar Ottersen med Erik Botolfsens orkester. Innspilt 7. november 1967. Utgitt på singlen Columbia 45GN 1799 og på LP-platen Columbia SNFX 1001.


== Referanser ==